TKN ปัจจัยพื้นฐานยังแกร่ง ชี้หุ้นร่วงเป็นโอกาสซื้อเป้า 32.00 บ.
TKN ปัจจัยพื้นฐานยังแกร่ง หุ้นร่วงเป็นโอกาสซื้อเป้าหมาย 32 บ.
25 เม.ย. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (25 เม.ย.) ว่า เมื่อวันศุกร์ที่ผ่านมาราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ปรับตัวลงถึง 8% เป็น 23.30 บาท หลังจากที่เราได้สอบถามไปยังบริษัทพบว่า ปัจจัยพื้นฐานยังคงแข็งแกร่งเช่นเดิม ไม่เปลี่ยนแปลง การดำเนินงานของบริษัทยังคงอยู่ในภาวะปกติ นั่นคือโรงงานผลิตสาหร่ายแห่งที่สองได้มีการเริ่มต้นมาตั้งแต่ต้น มี.ค.60 เป็นไปตามแผน เช่นเดียวกับคำสั่งซื้อ รวมทั้งอัตราการทำกำไรก็ยังอยู่ในเกณฑ์ดีเช่นเคย จึงคงคำแนะนำ ซื้อ สำหรับ TKN ด้วยราคาพื้นฐาน 32.00 บาท เพาะเห็นว่าปัจจัยพื้นฐานไม่ได้มีการเปลี่ยนแปลงแต่อย่างใด